《和洪叔昞主簿浮玉亭韵》
宋代·袁说友

亭为君来又得名，公余赢取眼双明。
溪光影碎黄金艳，波面声双白玉琤。
夜半吴歌缘底恨，晚来山色不胜情。
风光我欲平分破，故把吟边当结盟。

作者简介：（1140—1204）建宁建安人，双寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。